# Dia Mundial de la Natura

El Dia Mundial de la Natura o Dia Mundial de la Vida Silvestre va ser proclamat per conscienciar sobre la importància de la flora i la fauna i el seu valor ecològic, paisatgístic, genètic, social, científic, econòmic i educatiu, entre d'altres, i també recorda la necessitat urgent de combatre els delictes contra la natura que comporten conseqüències de gran impacte en l'àmbit econòmic, mediambiental i social.
Aquesta efemèride ambiental va ser proclamada per resolució de l'Assemblea General de les Nacions Unides el 20 de desembre de 2013. Prèviament, el 3 de març havia estat designat com a Dia Mundial de la Natura en una resolució de la conferència de les Parts en la convenció sobre el Comerç Internacional d'Espècies Amenaçades de Fauna i Flora Silvestres (CITES, en les seves sigles en anglès), a la 16a reunió realitzada a Bangkok del 3 al 14 de març de 2013. La resolució, copatrocinada pel Regne Unit i Tailàndia, informava de les conclusions de la reunió a l'Assemblea General de l'ONU.
La data escollida, 3 de març, marca l'aniversari de l'aprovació el 1973 de la CITIES, la qual regula el comerç internacional de més de 35.000 espècies de plantes i animals, incloent-hi els seus productes i derivats, cosa que garanteix la seva supervivència en el medi natural amb els beneficis que comporta per a les poblacions locals i el medi ambient mundial.

## Temes anuals

* 2014: Desvivim-nos per la vida salvatge
* 2015: Els crims contra la vida salvatge són greus, conscienciem-nos de la seva gravetat
* 2016: El futur de la vida salvatge està a les nostres mans
* 2017: Escoltar la veu dels joves
* 2018: Grans fèlids: depredadors amenaçats
* 2019: Vida subaquàtica per les persones i el planeta
* 2020: Garantir la sostenibilitat de la vida a la Terra

## Referències

* 1 2 «World Wildlife Day: 3 March». [Consulta: 25 febrer 2015].
* ↑ «Resolution adopted by the General Assembly on 20 December 2013.68/205: World Wildlife Day». Sixty-eighth session:Agenda item 19. United Nations.General Assembly. [Consulta: 3 març 2014].(anglès)
* ↑ «CITES Resolution Conf. 16.1: World Wildlife Day». Arxivat de l'original el 2016-08-04. [Consulta: 3 març 2014].
* ↑ «People around the world go wild for wildlife! | CITES». [Consulta: 3 març 2020].
* ↑ «World Wildlife Day 2015 – It’s time to get serious about wildlife crime | CITES». [Consulta: 3 març 2020].
* ↑ «On World Wildlife Day UN Implores Urgent Action to End Poaching Crisis | CITES». [Consulta: 3 març 2020].
* ↑ «Engaging and empowering the youth is the call of next year’s UN World Wildlife Day | CITES». [Consulta: 3 març 2020].
* ↑ «100 days until UN World Wildlife Day 2018 | CITES». [Consulta: 3 març 2020].
* ↑ «Focusing on marine species for the first time, the next World Wildlife Day is bound to make a splash | CITES». [Consulta: 3 març 2020].
* ↑ «“Sustaining all life on Earth” announced as theme of World Wildlife Day 2020 | CITES». [Consulta: 3 març 2020].

## Enllaços externs

* Web oficial de les Nacions Unides del Dia Mundial de la Natura World Wildlife Day (anglès) (castellà) (francès) (rus) (xinès) (àrab).
* The official list of the CITES-listed species (anglès).
* Conveni sobre la Diversitat Biològica (castellà).